**Fiind Eminescu**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiind poet tăceri cureieram

şi mă opream ades lângă cuvânt

şi tâmpla mi-o apropiam

la blânda batere de vânt

Şi mă opream ades lângă cuvânt

ca să-l aud cum creşte ca şi iarba

de-şi risipea mireasma teiul sfânt

părea că totuşi nu trăiesc degeaba

Ca să-l aud cum creşte ca şi iarba

eu tâmpla mi-o apropiam

lumina lunii o căram cu roaba

fiind poet tăceri cutreieram

Şi mă opream ades lângă cuvânt

iluminat de teiul vechi şi sfânt

Costel Zăgan, Cezeisme, 2008